Diari Oficial de la Generalitat Valenciana


Sumari del DOGV 4569, del 20-08-2003 (2003/9162)

ORDE de 23 de juliol de 2003, de la Conselleria de Justícia i Administracions Públiques, per la qual s'aprova la classificació del lloc de Secretaria de l'Ajuntament de Benidorm, per a la seua provisió pel sistema de concurs, en execució de la Sentència núm. 1565/02 de la secció Segona, de la Sala Contenciosa Administrativa del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/9162


Data del document
:   23-07-2003

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Benidorm
    * administració local
    * professió administrativa
    * qualificació del personal

ORDE de 23 de juliol de 2003, de la Conselleria de Justícia i Administracions Públiques, per la qual s'aprova la classificació del lloc de Secretaria de l'Ajuntament de Benidorm, per a la seua provisió pel sistema de concurs, en execució de la Sentència núm. 1565/02 de la secció Segona, de la Sala Contenciosa Administrativa del Tribunal Superior de Justícia de la Comunitat Valenciana. [2003/9162]
  
Per Orde de 5 de gener de 2001, de la Conselleria de Justícia i Administracions Públiques, es va aprovar, a instància de l'entitat local interessada, la classificació del lloc de Secretaria de l'Ajuntament de Benidorm, per a la seua provisió pel sistema de lliure designació (DOGV núm. 3926, de 26 de gener del 2001).
  
Pel senyor Carlos Fernández Llidó es va interposar recurs d'apel·lació contra la sentència núm. 269/01, de 20 de novembre de 2001, dictada pel Jutjat Contenciós Administratiu núm. 8 de València, en el recurs núm. 189/01, per la qual es desestimava el recurs contenciós administratiu interposat contra l'Orde de 5 de gener de 2001.
  
La secció Segona de la Sala Contenciosa Administrativa del Tribunal Superior de Justícia de la Comunitat Valenciana, en sentència núm. 1565/02, ha resolt:
  
?Primer. Estimar el recurs d'apel·lació interposat pel senyor Carlos Fernández Llidó, contra la Sentència núm. 269/01, de 20 de novembre de 2001, dictada pel Jutjat Contenciós Administratiu núm. 8 de València, en el recurs núm. 189/01.
  
Segon. Revocar l'esmentada Sentència.
  
Tercer. Estimar el recurs contenciós administratiu interposat pel senyor Carlos Fernández Llidó, contra l'Orde de 5 de gener de 2001, de la Conselleria de Justícia i Administracions Públiques, per la qual s'aprova la classificació del lloc de Secretaria de l'Ajuntament de Benidorm, com a lloc per a la seua provisió pel sistema de lliure designació.
  
Quart. Declarar l'esmentada Orde contrària a dret, anul·lant-la i deixant-la sense efecte.
  
Cinqué. No fer expressa imposició de les costes d'esta alçada.-
  
En virtut d'això, i en ús de les competències atribuïdes per l'article 9 del Reial Decret 1732/1994, de 9 de juliol, sobre Provisió de Llocs de Treball reservats a Funcionaris d'Administració Local amb Habilitació de Caràcter Nacional, i de l'article 2.2 a) del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local amb Habilitació de Caràcter Nacional, i dins del termini assenyalat a l'efecte en la diligència de notificació de la citada Sentència,
  
ORDENE
  
I. Anul·lar i deixar sense efecte l'Orde de 5 de gener de 2001, de la Conselleria de Justícia i Administracions Públiques, per la qual es va aprovar la classificació del lloc de Secretaria de l'Ajuntament de Benidorm, per a la seua provisió pel sistema de lliure designació.
  
II. Classificar el lloc de Secretaria de l'Ajuntament de Benidorm per a la seua provisió pel sistema de concurs entre funcionaris d'Administració local, amb habilitació de caràcter nacional, pertanyents a la subescala de Secretaria, categoria superior, i modificar-se en este sentit la relació de llocs de treball.
  
Contra esta orde podrà interposar-se recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu, en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació.
  
Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 23 de juliol de 2003
  
El conseller de Justícia i Administracions Públiques